**Óraterv (részlet) differenciált tanításhoz**

**Készítette: Rőhrigné Fekete Rita**

**Tantárgy:** Olvasás

**Osztályfok:** 3. osztály

**Témakör:** Mesék világa – A nyúl és a teknős

**Tankönyvek, könyvek:** Földvári Éva:Sokszínű anyanyelv Olvasókönyv 3. osztály

saját készítésű szövegek, olvasólapok

**Tananyag**

Rövid és szakszerű megfogalmazás a csoportoknak megfelelően:

*\* tipikus fejlődésmenettől eltérő (kevésbé halad)*

*\*\* tipikus fejlődésmenet*

*\*\*\* tipikus fejlődésmenettől eltérő (nagyon gyorsan és könnyen halad)*

|  |  |  |
| --- | --- | --- |
| \* | \*\* | \*\*\* |
| • A mese főbb eseményeinek felismerése, illusztrációk segítségével történő megértés, rövid mondatok olvasása és értelmezése.  Egyszerűsített szöveg | A mese folyamatos olvasása, az események sorrendjének felismerése, szereplők jellemzése egyszerű mondatokkal.  Hosszabb szöveg | A mese részletes elemzése, az erkölcsi tanulság megfogalmazása, önálló véleményalkotás, kreatív szövegalkotás.  Eredeti szöveg La Fonten |

**Differenciált rétegmunka**

***Előkészítés***

* **Lassabb haladók:** Képkártyák segítségével a történet sorrendjének összerakása.
* **Átlagos haladók:** Mondat-kiegészítős feladatok a mese eseményeire vonatkozóan.
* **Gyorsan haladók:** A történet egy alternatív befejezésének kitalálása és leírása.

***Munka menete***

A csoportok rövid és pontos bemutatása a tananyagra vonatkozóan, de nem a tananyag tartalmat írjuk ide!

* Mi az a terület, amiben biztosak?
* Miben bizonytalanok, hol szükséges a segítség és milyen formában?

|  |  |  |
| --- | --- | --- |
| \* | \*\* | \*\*\* |
| 1. Biztosak   Mese témájának felismerésében, főbb szereplők megnevezése.  Bizonytalanok egyedül a történés sorrendjében. Képkártyákkal segít a pedagógus  2 Biztosak Mese témájának felismerésében, főbb szereplők megnevezése.  Bizonytalanok | Biztosak a események sorrendjében a tankönyvi szövegben.  Bizonytalanok a szereplők jellemzésében, vagy egyszerű megfogalmazást használnak. | Biztosak a mese eseményeinek a sorrendjében, megfelelő szókinccsel jellemzik a szereplőket.  Bizonytalanok a véleményalkotásban. |

**Kiscsoportos feladat** (tananyag tartalomra vonatkozóan) **pontos leírása**

A tartalom azonos legyen, de a mélység különböző!

|  |
| --- |
| \*-os réteg  1. A mese főbb eseményeit képek sorrendbe állításával rekonstruálják.  2. Kulcsszavak segítségével rövid mondatokat alkotnak.  3. Igaz-hamis állításokat oldanak meg a történetről. |

|  |
| --- |
| \*\*-os réteg  1. Olvasási gyakorlatként párbeszédes részek dramatizálása.  2. Szereplők jellemzése saját szavaikkal.  3. A történet befejezésének megfogalmazása egy rövid bekezdésben. |

|  |
| --- |
| \*\*\*-os réteg  1. A történet szereplőinek érzéseit és gondolatait megfogalmazzák.  2. Alternatív befejezést írnak.  3. Saját tanulságot fogalmaznak meg a mese alapján. |

**Eszközök (melléklet)**

* feladathoz használt eszköz pontos bemutatása (szavak, mondatok…) ha szükséges jelölve a nehézségi fokot

**+ A nyúl és a teknős (Graeme Kent feldolgozása)**

A teknős és a nyúl versengett egymással, hogy melyikük gyorsabb. Kitűzték a célt, és elkezdődött a versenyfutás. A nyúl bízott természetes gyorsaságában, elhanyagolta hát a futást, leheveredett az út mellé, és elaludt. A teknős viszont nem felejtette el nehézkességét, nem hagyta abba a futást, s így megelőzte az alvó nyulat, és elnyerte a győzelmi versenydíjat.

A mese bizonyítja, hogy a hanyag természetet sokszor legyőzi az igyekezet.

**Mondat-kiegészítős feladat**

Egészítsd ki a mondatokat a mese alapján!

1. A teknős és a nyúl úgy döntött, hogy versenyeznek, hogy eldöntsék, melyikük \_\_\_\_\_\_\_\_\_\_.
2. A verseny elején a nyúl nagyon bízott \_\_\_\_\_\_\_\_\_\_, ezért nem sietett.
3. Ahelyett, hogy tovább futott volna, a nyúl \_\_\_\_\_\_\_\_\_\_ és elaludt.
4. A teknős nem felejtette el, hogy lassabb, ezért \_\_\_\_\_\_\_\_\_\_.
5. Mivel a teknős nem állt meg, hanem kitartóan haladt előre, végül \_\_\_\_\_\_\_\_\_\_.
6. A mese tanulsága, hogy a hanyag természetet legyőzheti a \_\_\_\_\_\_\_\_\_\_.

**++**

**A nyúl és a teknős**

A nyúl nagyon gyorsan tudott futni, mint a legtöbb állat a fajtájából, és mindig piszkálta a teknőst a lassúságáért.

- Olyan lassú vagy - sóhajtotta, miközben a teknős eltotyogott mellette. - Nem lennék meglepne, ha te lennél a leglassúbb teremtmény a világon. Gondolom még azt sem tudod, hogy mit jelent az, hogy sietni.

- Ó, azt hiszem tudnék elég gyorsan mozogni, ha kellene - mondta a teknős mosolyogva, és ezzel tovább araszolt.

A nyúl csak nevetett.

- Milyen nevetséges állítás! - gúnyolódott. - Feltételezem, hogy most azt gondolod, hogy még le is győznél egy futóversenyen.

A teknős megállt és gondolkodott.

- Pontosan erről van szó - válaszolta végül.

- Rendben van - mondta neki a nyúl dühösen. - Ha bolondot akarsz csinálni magadból, akkor mérkőzünk meg!

A javasolt verseny hatalmas érdeklődést váltott ki az állatok körében. A verseny napján nagy számban jelentek meg, hogy lássák, amint a róka elindítja a két versenyzőt a pályán, amit ő alakított ki.

A nyúl hatalmas tempóban vágott neki és hamarosan messze maga mögött és a látókörén kívül hagyta a teknőst. Nemsokára feltűnt a célvonal a rohanó nyúl előtt. Hirtelen azonban egy gondolata támadt, lelassított és megállt.

- Úgyis én fogom megnyerni - gondolta magában. - Megvárom itt a teknőst, hogy ő is láthassa ahogy átszaladok a célvonalon.

Ezzel a gondolattal a fejében a nyúl leült egy fa alá és várta, hogy feltűnjön a teknős. Nagyon meleg volt és a nyúl nemsokára mély álomba merült.

Időközben a lassú és öreg teknős kitartóan battyogott. Elhaladt a fa és az alvó nyúl mellett is. Aztán pedig áthaladt a célvonalon. Az ünneplő állatok éljenzése ébresztette fel a nyulat. Legnagyobb meglepetésére azt látta, hogy elvesztette a versenyt.

**Mondat-kiegészítős feladat**

Egészítsd ki a mondatokat a mese alapján!

1. A nyúl azt hitte magáról, hogy \_\_\_\_\_\_\_\_\_\_, ezért kihívta a többieket versenyre.
2. A teknős szerényen, de határozottan vállalta a megmérettetést, és azt mondta: \_\_\_\_\_\_\_\_\_\_.
3. A verseny kezdetén a nyúl nagyon gyors volt, és hamar \_\_\_\_\_\_\_\_\_\_.
4. Mivel biztos volt benne, hogy ő nyer, a nyúl úgy döntött, hogy \_\_\_\_\_\_\_\_\_\_.
5. A teknős nem állt meg pihenni, hanem \_\_\_\_\_\_\_\_\_\_.
6. Amikor a nyúl felébredt, rémülten látta, hogy \_\_\_\_\_\_\_\_\_\_.
7. A mese tanulsága, hogy nem mindig a leggyorsabb nyer, hanem az, aki \_\_\_\_\_\_\_\_\_\_.

**+++**

A teknős és a nyúl

(Rónay György feldolgozása)

Hetvenkedve szaladgált a nyúl a mezőkön.

"Fülemet rá, futásban nincs, aki legyőzzön!

Nos, ki áll ki velem? - szólt. - Kezdődjék a torna!"

Nagy szerényen a teknős: "Megpróbálom" - mondta.

"Te? - kacagott föl a nyúl. - Volna hozzá merszed?

Nem elég a hátadon házadat cipelned?

Velem futna versenyt egy ilyen lomha jószág?"

"Akkor is - szólt a teknős - vállalom a próbát."

Körülállja a pályát a közönség. "Rajta!"

Kocogni kezd a teknős. Nevet a nyúl rajta,

párat ugrik, van már vagy fél pálya előnye.

"Buta teknős!" - Gondolja: csúfot űz belőle.

Megáll, nézi gúnyosan, hogy izzad a másik,

majd lehever, mintha ágy lenne csak a pázsit,

nyújtózkodik, hunyt szemmel fekszik hason, háton,

s addig színlel alvást, míg elnyomja az álom.

Azalatt a teknős csak lépked lankadatlan,

elcsoszog a szunnyadó nyúl mellett is lassan,

s mire a nap az erdő fái mögé csúszik,

holtfáradtan bár, de már a cél előtt kúszik.

Hűsebb lesz a levegő, fölriad a nyúl rá.

Rémültében fölugrik, nagyot rikkant: "Hurrá!" -

s rohan. - Késő! Így jár a hetvenkedő néha:


henceg, s még a teknős is előtte ér célba.

**Mondatkiegészítős feladat:**

1. A nyúl a mezőkön \_\_\_\_\_\_\_\_\_\_\_.
2. A nyúl azt mondta: „Fülemet rá, futásban \_\_\_\_\_\_\_\_\_\_\_ legyőzzön!”
3. A teknős \_\_\_\_\_\_\_\_\_\_\_ válaszolt a kihívásra.
4. A nyúl gúnyosan \_\_\_\_\_\_\_\_\_\_\_ a teknőst, amikor elindult a verseny.
5. A nyúl \_\_\_\_\_\_\_\_\_\_\_, míg a teknős elindult és folyamatosan lépkedett.
6. Amíg a nyúl \_\_\_\_\_\_\_\_\_\_\_, a teknős tovább ment a cél felé.
7. A nyúl hirtelen felébredt, amikor \_\_\_\_\_\_\_\_\_\_\_.
8. A nyúl még \_\_\_\_\_\_\_\_\_\_\_ futott, de már túl késő volt.
9. A történet tanulsága, hogy a \_\_\_\_\_\_\_\_\_\_\_ nem mindig győz.

**Kiegészítendő szavak:**

* gyorsan
* sem
* nevetett
* lefeküdt
* elaludt
* megijedt
* hurrá
* hencegő





**Mondat-kiegészítős feladatok**

1. Egyszer volt, hol nem volt, élt egy \_\_\_\_\_\_\_\_\_\_ és egy \_\_\_\_\_\_\_\_\_\_ a tó partján.
2. A béka nagyon szeretett \_\_\_\_\_\_\_\_\_\_, míg a teknős inkább \_\_\_\_\_\_\_\_\_\_.
3. Egy nap a béka kihívta a teknőst egy \_\_\_\_\_\_\_\_\_\_.
4. A teknős nagyon lassan, de kitartóan \_\_\_\_\_\_\_\_\_\_.
5. A béka eleinte gyorsan ugrott előre, de aztán \_\_\_\_\_\_\_\_\_\_.
6. A verseny végén a célba elsőként érkezett meg \_\_\_\_\_\_\_\_\_\_, mert \_\_\_\_\_\_\_\_\_\_.
7. A mese tanulsága, hogy aki \_\_\_\_\_\_\_\_\_\_, az végül célba ér.

**Mondat-kiegészítős feladat**

Egészítsd ki a mondatokat a mese alapján!

1. A nyúl azt hitte magáról, hogy \_\_\_\_\_\_\_\_\_\_, ezért kihívta a többieket versenyre.
2. A teknős szerényen, de határozottan vállalta a megmérettetést, és azt mondta: \_\_\_\_\_\_\_\_\_\_.
3. A verseny kezdetén a nyúl nagyon gyors volt, és hamar \_\_\_\_\_\_\_\_\_\_.
4. Mivel biztos volt benne, hogy ő nyer, a nyúl úgy döntött, hogy \_\_\_\_\_\_\_\_\_\_.
5. A teknős nem állt meg pihenni, hanem \_\_\_\_\_\_\_\_\_\_.
6. Amikor a nyúl felébredt, rémülten látta, hogy \_\_\_\_\_\_\_\_\_\_.
7. A mese tanulsága, hogy nem mindig a leggyorsabb nyer, hanem az, aki \_\_\_\_\_\_\_\_\_\_.

**Modern feldolgozás Ballér Piroska fordítása**

https://egyuttvelunk.onervenyesites.hu/wp-content/uploads/2018/06/%C3%A1llatmese\_2\_tekn%C5%91s-%C3%A9s-a-ny%C3%BAl.pdf

Volt egyszer egy nyúl.

A nyúl azt gondolta, hogy mindenkinél gyorsabban fut.

A nyúl minden nap kinevette a lassú futókat.

A teknős is lassú állat.

A nyúl a teknőst is kinevette.

A teknősnek végül elege lett a nyúl csúnya szavaiból.

A teknős ezt mondta a nyúlnak:

- Nyúl, te jó futó vagy, de nem beszélhetsz így a többi állattal.

Egyszer téged is le fog győzni valaki.

A nyúl hangosan felnevetett és így válaszolt:

- Engem senki sem fog legyőzni futásban.

Én vagyok a leggyorsabb.

Tegyél egy próbát.

Akárkit legyőzök.

A teknős mérges lett a nyúlra.

Azonnal kijelölték a távot a futóversenyhez.

Másnap reggel a teknős és a nyúl rajthoz állt.

A nyúl úgy gondolta, hogy ő fogja megnyerni a futóversenyt.

Ezért lefeküdt aludni a puha fűbe.

A teknős úgy gondolta, hogy nem fog nyerni a nyúl ellen.

De a teknős azonnal futni kezdett.

Megszólalt a fűből a nyúl:

- Nagyon siess!

Én alszok még egy keveset, utána pedig néhány ugrással utolérlek.

A nyúl rosszat álmodott.

A rossz álom miatt felébredt a nyúl.

Rögtön megkereste a teknőst.

A nyúl látta, hogy a teknős még csak pár métert tett meg.

A nyúl megnyugodott.

Reggel az egyik kertben szép káposztákat látott a nyúl.

Eszébe jutott a nyúlnak, hogy megkóstolja a káposztákat.

A nyúl elment a kertbe.

Nagyon sok káposztát evett a nyúl.

Amikor befejezte az evést, már sütött a nap.

Aznap nagyon meleg volt.

A nyúl nagyon elfáradt a káposztaevésben.

A nyúl megint megkereste a teknőst.

A teknős félúton járt.

A nyúl megnyugodott.

A nyúlnak nagyon jó ötlete volt.

Eldöntötte a nyúl, hogy pihen még egy keveset.

Azt gondolta a nyúl, hogy ő fog először a célba érni.

A nyúl lefeküdt az árnyékba.

A nyúl már elképzelte a saját győzelmét és elszundított.

A nyúl csak a nap végén ébredt fel.

A teknős egész nap kitartóan gyalogolt.

A nap végére a teknős már csak 1 méterre volt a céltól.

Amikor a nyúl meglátta, hogy a teknős a célnál van, rohanni kezdett.

De nem érte be a teknőst.

A teknős éppen a nyúl előtt ért célba.

A nyúl fáradtan lefeküdt a fűre.

A teknős odament a nyúl mellé, és elégedetten ezt mondta:

- Egyszer az is célba ér, aki lassan jár.